Title: 同病唔使相憐，有病睇醫生
Description: 除咗史迪仔之外無可能會有隻藍色嘢生活喺現實之中，不過，其實獨藍佢正正就係大家心入面最真實嘅你。打個譬如，有人好鍾意搔頭髮同撥頭髮，因為佢成日覺得自己頭髮亂了。但實際上佢個頭根本無亂，只不過係佢心目中嘅自己個頭成日亂糟糟咁解。所以，獨藍可能係最深入、平時唔夠膽表露出嚟嘅一個自己。你覺得佢醜怪？話唔定……你心入面嗰隻更加肉酸都唔定！

《同病唔使相憐，有病睇醫生》新角色登場！
講愛情時，獨藍女朋友（好似有）會間唔中出場；講獨藍自己時，yogi 狗間唔中會蒲頭！